Legend of Kaiiiapuaa. 321 



Na Haapekupeku. 



Na ka puaa eku aina, 



E ku nei i ka moku o Kauai, 



Oahu alua ia nei la, 



Kou inoa ia e o mai. 



A pau keia mele ana o Kamaunuaniho, ai hou o Kamapuaa e like me mamua i na 

 kanaka a pau loa, a koe no o Makalii. Hele aku la ia a lohe o Olopana i keia mau mea 

 a Kamapuaa. Alaila, kuahaua ae la ia i na kanaka a pau loa o Oahu nei. Na 'Hi ma- 

 lalo ona, na koa, na makaainana, aohe kanaka e noho. Hele me ka makaukau, no ke 

 kaua. Ka pololu, ka elau, ka ihe, ka newa, ka nihomano, ka pahoa, ka ahuula, ka mahiole, 

 na mea make a pau loa. 



Ia Olopana e hoomakaukau ana i keia mau mea, hiki mua aku la ka lohe ia Kama- 

 puaa ma Kaluanui. Nolaila, makaukau e iho la ia mamua o ko Olopana hiki ana. 



NO KALIUWAA. 



He pali kiekie loa o Kaliuwaa ke nana aku, he pali hiki ole ke pii aku i luna, a 

 ke iho mai i lalo, aohe alanui e hiki ai, a he pali loihi no hoi ke nana aku, elua hapakolu 

 o ka mile paha kona kiekie mai ka honua o lalo a hiki i ka welau o luna. A ma ia pali 

 nihinihi o Kamapuaa i moe ai mai lalo ae a luna, i alanui e pakele ai na makua, na kai- 

 kuaana, ke kupunawahine, na ohua a me na ukana o lakou. 



A pau loa na mea a pau i ka hiki i kma o ka pali o Kaliuwaa. Koe iho la o Ka- 

 maunuaniho, ke kupunawahine i lalo, no ka mea, ua hookae ia i ka ])ii maluna o ka 

 moopuna o Kamapuaa. Nolaila, huli ae la ke alo o Kamapuaa i luna, a ma ka waiu kona 

 pii ana a hiki i luna o Kaliuwaa. Pela i hiki ai o Kamaunuaniho i luna a pakele i ka 

 make a Olopana. 



NO OLOPANA. 



A hiki o Olopana me kona poe kanaka ma Kaluanui, aohe o Kamapuaa. Nolaila, 

 huli mai la o Olopana ma na pali Koolau a hiki i Kailua. A malaila ae a Maunalua, a 

 Wailupe, a Waikiki, a Ewa, a Waianae, noho iho la o Olopana i laila, no ka mea, aia i 

 laila o Kamapuaa. Hele mai la o Kamapuaa a Wahiawa noho i laila, mahiai. 



O Olopana hoi a me na kanaka ma Waianae kahi i noho ai. Ma keia noho ana a 

 Olopana, aole hiki ia ia ke kii ia Kamapuaa no ke kahuna ole nana e hoakaka mai iaia 

 i ka pono o ke kii ana a me ka lanakila maluna o Kamapuaa. No ka mea, ua paa o Lo- 

 noaohi i ke kaula a hiki i kona make ana, oia ka Olopana kahuna i kona wa e noho alii 

 ana no Oahu nei. A no kekahi hewa i loaa ia Lonoaohi i mua o Olopana, nolaila, ua pau 

 kona noho kahuna ana. 



